यहाँ ‘तेज-पुंज’ से ‘पिण्ड’ रूप में परिवर्तित होने से पहले यह भी जान लेना उचित ही होगा कि- ‘पृथ्वी’ शब्द रूप पिता और ‘तेज-पुंज’ से ‘पिण्ड’ रूप माता के आपस में मिलन अथवा घर्षण के कारण ‘तेज-पुंज’ पुनः अपने स्वाभाविक गुण रूप पृथकता और परिवर्तनशीलता के कारण विखण्डित हुई जिसमें से चन्द-रूप (कुछ) ज्योति-पुंज अथवा ‘तेज-पुंज’ छिटक अथवा पृथक होकर पिता रूप ‘पृथ्वी’ शब्द माता रूप ‘तेज-पुंज’ के इर्द-गिर्द भ्रमण करने लगा। चूँकि यह ज्योति-पुंज अथवा तेज-पुंज अन्य तारों, सूर्य, पृथ्वी आदि ‘तेज-पुंजों’ से बहुत ही छोटा था। इसीलिए इसे ‘चन्द्र’, पुनः ‘चन्द्रमा’ नाम से कहा जाने लगा। चन्द्रमा भी स्वाभाविक गुण रूप पृथकता के कारण पृथ्वी से अलग होकर शून्य आकाश में भ्रमण करने लगा। चूँकि अभी तक इसे अपना अलग परिवार बसाने का मौका नहीं मिल पाया है, इसीलिए अभी यह शब्द से युक्त होकर पृथ्वी के इर्द-गिर्द भ्रमण कर रहा है। चूँकि शब्द रूप पिता से उत्पन्न शब्द अपनी पैतृकता के आधार पर पिता के गुण रूप में रहते हुये पिता के स्थान को नहीं छोड़ते, परन्तु रूप रूपी माता से उत्पन्न रूप होते ही मातृकता के सिद्धान्त अनुसार होकर भ्रमण करते हैं।